НАРОДНО ЧИТАЛИЩЕ”БУДИЛНИК-1903” С. СУСАМ

ОБЩИНА МИНЕРАЛНИ БАНИ ОБЛАСТ ХАСКОВСКА

О Т Ч Е Т

ЗА ДЕЙНОСТТА ПРЕЗ 2022 ГОДИНА

 Народно читалище „БУДИЛНИК-1903” развива, обогатява културния живот в селото, осигурява достъп до информация, творческо и информационно израстване на личността. Читалището е мястото където гражданите без разлика на положение, разменят свои мисли по обществените въпроси от местен и общ интерес. В настоящият момент библиотеката наброява 5586тома. Имаме спечелен проект по програма „Българските библиотеки –съвременни центрове за четене и информираност” на стойност 1392 лв.,който ще се реализира през 2023 г Независимо от това, че в селото постоянното население е вече под 500 души, през 2022г. библиотеката има 96 потребители, 582 посещения, от които 27 за ползване на компютрите в информационния център.Заетите библиотечни документи за изминалата година са 786.Намаляването на броя потребители в информационният център се дължи на липсата на рутер .

 **Библиотечно-информационен център –** продължава работата по проект „Глоб@лни библиотеки –България”. Центърът предлага информация намерена извън книгите (Интернет, библиографски,и информационни бази данни). В него се подготвят мултимедийни презентации, провеждат се индивидуални обучения и консултации, изготвят се справки, отчети, изпраща се информация до различни обществени организации.

 **Художествено-творчески процес в читалището** - в читалището развиват талант три самодейни състава за автентичен фолклор.

 Те са редовни участници в провеждането на културни прояви и събития от празничния календар на читалището, както и този на

община Минерални бани. Поради епидемичната обстановка в страната мероприятията и участията на групите през 2022г са доста по-малко от предходни години.

 През 2022 година са проведени следните мероприятия :

 **М.ЯНУАРИ -**

На 21 януари отбелязахме „Бабинден”-деня на родилната помощ. На гости ни беше акушерката Катя Атанасова.Присъстваха и 8 жени от селото

**М.ФЕВРУАРИ** –

На 14 февруари се отбеляза деня на лозаря „Трифон Зарезан”.В ритуала по зарязване взеха участие самодейните състави при читалището и много жители и гости на селото.

На 19 февруари пред паметната плоча в селото се изнесе беседа и за живота и делото на Апостола на свободата Васил Левски . Поднесоха се цветя . Присъстваха 10 жители и деца от селото.В библиотеката бе подреден кът с книги за Апостола.

**М. МАРТ –**

-01.03. 2022г Отбелязахме Ден на самодееца

- На трети март – Националния празник на Република България в библиотеката бе подредена витрина от книги,звучаха възрожденски песни.

-14 март-Сирни заговезни.По вече утвърдена традиция в центъра на селото бе запален огън и самодейците изпълниха по стара традиция няколко пеени хора .На хорото се хванаха и много жители на селото ,които присъстваха на празника.След това се извърши и ритуала „хамкане”в който взеха участие всички присъстващи деца.

 -8 март – В залата на читалището се проведе конкурс „Кулинарно изкушение” по случай Международния ден на жената .Присъстващите 8 жени ни излъчиха победител,защото всички бяха такива.

**М. МАЙ** -

02.05.2022 Мъжка група за автентичен фолклор взе участие в Пролетния регионален празник „ Що ми е мило и драго ,че се е пролет пукнала” в с.Върбица ,общ. Димитровград

06.05.2022г самодейните състави взеха участие в празника „ Гергьовден-традиции и обичаи” в с. Бодрово,общ.Димитровград където бяхме отличени с грамота за опазване и съхранение на българския фолклор.

На 9 май - годишнина от края на Втората световна война група организирана от читалището, състояща се от ученици и възрастни поднесоха се цветя пред паметната плоча на загиналите във войните 1912/1913 и 1915/1918 г. С едноминутно мълчание се почете тяхната памет.

На 14.05 Мъжката група взе участие в честването на 146 години от Априлското въстание в с.Скобелево ,общ. Димитровград

 - На 24 май – Деня на Българската култура и славянска писменост бе подредена витрина от книги в библиотеката и звуча химна „Върви народе възродени”

На 28.05.2022г самодейните състави взеха участие в 4-ти национален събор на земята и плодородието в с.Голямо Асеново,общ.Димитровград ,където бяхме отличени със златен медал за цялостно представяне.

**М. ЮНИ -**

На 2-ри-ден на Ботев и загиналите за свободата на България бе подредена витрина от книги в библиотеката.

На 05.06.2022г Групите взеха участие в XXII Национален фолклорен събор „Читалището –храм на българския дух” в с.Крепост, общ.Димитровград, от където са носители на голямата награда- купа

 На -На 24 юни по случай Еньов ден заедно с деца от селото разглеждахме книги с билки.

**М.АВГУСТ –**

 **14.08.2022г** Самодейните състави взеха участие в десети национален събор „По стъпките на Св.Богородица” в с.Добрич.Отличени сме с плакет за цялостно представяне

20.08.2022г –Участие във фестивал на изкуството „Жива вода” в Минерални бани, където и трите групи бяха отличени с купи и грамоти

 **25-27.08.2022 г–**Участие на трите групи за автентичен фолклор в Международен фолклорен фестивал „Черноморска перла” в гр.Несебър организиран от Нестия фестивал .Завърнахме се с награда Гранд при за цялостно представяне.

**М.СЕПТЕМВРИ**-

- на 4 септември групите взеха участие в двадесeт и първи национален фолклорен фестивал гр.Неделино. НЧ „Будилник-1903”бе отличено с два златни медала –за много добро цялостно участие.

 - На 22 септември по случай деня на независимостта на България се проведе мултимедийна презентация по темата.

**М.ОКТОМВРИ**

8-9 10.22 –групите се завърнаха от участието в единадесети фолклорен фестивал „С песни край Марица” с.Доситеево общ.Харманли със специална награда диплом и купа за цялостно представяне

22.10.2022г С диплом и купа за цялостно представяне групите бяха отличени и от осми национален фолклорен фестивал „С вяра в доброто и надежда в бъдещето” с.Добрич общ.Димитровград

29-ти- Участие на мъжката група четвърти национален фестивал „Тракия пее”преглед на мъжките фолклорни групи в с.Радиево отличени с втора награда -60 лв

**М.НОЕМВРИ-**

01-ви-Ден на народните будители-бе наредена витрина от книги

 -21-ви-Ден на християнското семейство-кратка дискусия на тема семейство с група деца от селото.

**М.ДЕКЕМВРИ**

**-**Коледарите посетиха хотел „България” с. Минерални бани

 Това са мероприятията които читалището е провело през годината. За да бъдат осъществени тези мероприятия заслугата е на ръководството но читалището .

**ИЗГОТВИЛ:…………………………**

  **/**Емилия Въчева/